इस मामले में खेमका ने 21 मई को ही 100 पन्नों की रिपोर्ट हरियाणा सरकार की बनाई 3 सदस्यीय जांच कमेटी को सौंपी है। आपको बता दें कि वाड्रा और डीएलएफ के बीच डील में हुई कथित धांधली के आरोप लगने के बाद हरियाणा सरकार ने अक्टूबर 2012 में जांच कमेटी गठित की थी। यूं तो रॉबर्ट वाड्रा उस समय से ही चर्चा में आ गए थे जब उन्होंने सोनिया गांधी की बेटी प्रियंका गाँधी से शादी की थी। रॉबर्ट वाड्रा का दरअसल हैंडीक्राफ्ट आइटम्स और कस्टम आभूषणों का कारोबार है और उनकी कंपनी का नाम है आर्टेक्स एक्सपोर्ट्स. इसके अलावा भी रॉबर्ट वाड्रा की कई कंपनियों में भागीदारी है। रॉबर्ट वाड्रा उत्तर प्रदेश के मुरादाबाद शहर में पैदा हुए। उनके पिता राजेंद्र वाड्रा पीतल व्यवसायी थे और माँ स्कॉटलैंड की रहने वाली है। रॉबर्ट वाड्रा और प्रियंका गांधी की मुलाकात 1991 में दिल्ली में एक कॉमन फ्रेंड के घर पर हुई थी।